Snikekattfamilien

desmerkatter
 genetter
 palmerullere
 sibetkatter

Snikekattfamilien (Viverridae) er en gruppe mår- og kattelignende rovpattedyr som i all vesentlighet holder til i Europa, Afrika og Asia, inkludert Indonesia og Filippinene. Man tror imidlertid at viverridene opprinnelig spredte seg ut fra Madagaskar, der det fortsatt finnes et antall endemiske slekter. Som sådan inkluderer viverridene 5 underfamilier som tilsammen har 18 slekter og 31 arter. Selv om dette er en stor rovpattedyrfamilie er kunnskapen om disse dyra lite kjent.

Beskrivelse 
Snikekattene har spiss og relativt lang snute og en kortbeint langstrakt kropp. Vekten varierer fra i underkant av 1 til mer enn 14 kg, og kroppslengden, målt fra snute til halerot, ligger i området 30-100 cm. Halen er moderat lang og kommer i tillegg. De fleste artene har enten striper, flekker eller ringmønster. De har et levevis som påminner om mårfamiliens og er stort sett nattaktive jegere som jakter på små virveldyr, insekter og virvelløse dyr. Noen er rene kjøttetere, andre spiser også frukt og røtter. De fleste artene lever i trærne, men noen få holder også til på bakken. Som sådan har disse dyrene godt utviklet syn, hørsel og luktesans. Mårbjørn er den eneste arten med gripehale, men alle snikekattene utsonder en særpreget moskuslukt fra spesielle kjertler.

Annet 
Desmerkattene har blant annet blitt beskyldt for å ha overført SARS-viruset, deriblant SARS-CoV-2, til menneskene. Kopi luwak, verdens mest kostbare kaffebønne kommer ut med avføringen til den asiatiske palmesivetten (Paradoxurus hermaphroditus) etter å ha passert gjennom fordøyelseskanalen. En forskningsrapport bekrefter at kaffebønnene endrer mikrostruktur etter ferden gjennom sivettens fordøyelsessystem.

Fylogeni

Anetre 
Anetreet er i henhold til Yoder m. fl. (2003).

Systematikk 
 Viverridae (snikekattfamilien)
 Cryptoproctinae (fossa) 
 Cryptoprocta (fossa) 
 Cryptoprocta ferox (fossa) 
 Euplerinae (falanouc og gassisk fossa) 
 Eupleres (maursivett) 
 Eupleres goudotii (maursivett) 
 Fossa (gassisk stripesivett) 
 Fossa fossana (gassisk stripesivett, madagaskarsivett) 
 Hemigalinae (sivetter) 
 Chrotogale (Owstons palmesivett) 
 Chrotogale owstoni (Owstons palmesivett) 
 Cynogale (otersivett) 
 Cynogale bennettii (otersivett) 
 Diplogale (Hoses palmesivett) 
 Diplogale hosei (Hoses palmesivett) 
 Hemigalus (stripet palmesivett) 
 Hemigalus derbyanus (stripet palmesivett)  
 Paradoxurinae (mårbjørn og palmemår) 
 Arctictis (mårbjørn) 
 Arctictis binturong (mårbjørn eller bjørnekatt) 
 Arctogalidia (småtannet palmesivett) 
 Arctogalidia trivirgata (småtannet palmesivett) 
 Macrogalidia (sulawesisk palmesivett) 
 Macrogalidia musschenbroekii (sulawesisk palmesivett) 
 Paguma (maskepalmemår) 
 Paguma larvata (maskepalmemår) 
 Paradoxurus (palmerullere) 
 Paradoxurus hermaphroditus (asiapalmemår, asiatisk palmesivett) 
 Paradoxurus jerdoni (Jerdons palmemår) 
 Paradoxurus zeylonensis (gyllen palmemår) 
 Viverrinae (desmerkatter, genettekatter, og linsanger) 
 Civettictis (afrikansk sivett) 
 Civettictis civetta (afrikasivett, afrikansk sivett) 
 Genetta (genetter) 
 Genetta abyssinica (abyssinsk genett) 
 Genetta angolensis (angolansk genett) 
 Genetta genetta (småflekket genett) 
 Genetta johnstoni (Johnstons genett) 
 Genetta maculata (pantergenett) 
 Genetta servalina (servalgenett) 
 Genetta thierryi (haussagenett) 
 Genetta tigrina (storflekket genett) 
 Genetta victoriae (kjempegenett) 
 Osbornictis (vanngenett) 
 Osbornictis piscivora (vanngenett) 
 Poiana (afrikansk linsang) 
 Poiana richardsonii (afrikansk linsang)  
 Viverra (desmerkatter) 
 Viverra civettina (malabarsivett) 
 Viverra megaspila (storflekksivett) 
 Viverra tangalunga (malaysivett) 
 Viverra zibetha (asiasivett, storsivett) 
 Viverricula (småsivett) 
 Viverricula indica (småsivett)

Referanser

Eksterne lenker 
 

Kattelignende rovpattedyr
Pattedyr formelt beskrevet i 1821
Dyr formelt beskrevet av John Edward Gray